กยศ.เร่งออกกม.ลูกรองรับให้กู้ทวงหนี้
กยศ.เร่งออกร่างกฎหมายลูก รองรับการชำระเงินคืนกองทุนในปีการศึกษา 2561
30 ก.ย. 2560

กยศ.เร่งออกร่างกฎหมายลูก รองรับการชำระเงินคืนกองทุนในปีการศึกษา 2561นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา เปิดเผยว่า ที่ประชุมคณะกรรมการกองทุน เมื่อวันที่ 26 ก.ย. 2560 ได้มีการพิจารณาร่างกฎหมายลำดับรอง เพื่อรองรับพระราชบัญญัติกองทุนเงินให้กู้ยืมเพื่อการศึกษา พ.ศ. 2560 ประกอบด้วย 1.หลักเกณฑ์ วิธีการ และเงื่อนไขในการที่สถานศึกษาจะเข้าร่วมดำเนินงานกับกองทุน 2.หลักเกณฑ์ วิธีการ และเงื่อนไขเกี่ยวกับการให้เงินกู้ยืมเพื่อการศึกษาและการชำระเงินคืนกองทุน3.คุณสมบัติและลักษณะต้อง ห้ามของผู้กู้ยืมเงิน และ 4.กำหนด ลักษณะของเงินกู้ยืมเพื่อการศึกษา ขอบเขตการให้เงินกู้ยืมเพื่อการศึกษา ประเภทวิชา สถานศึกษา หรือระดับชั้นการศึกษา และหลักสูตรที่จะให้ กู้ยืมเพื่อการศึกษา ประจำปีการศึกษา 2561นายชัยณรงค์ กล่าวว่า กองทุนจะดำเนินงานเพื่อรองรับการเปลี่ยน สู่ความยั่งยืน โดยจะนำระบบเทคโนโลยีสารสนเทศเข้ามาใช้เพื่อเพิ่มประสิทธิภาพในการบริหารจัดการด้านการให้กู้ยืม และการชำระหนี้ภายใต้การกำกับดูแลกิจการที่ดีตามหลักธรรมาภิบาล นอกจากนั้น ยังได้มีการแต่งตั้งคณะอนุกรรมการ เพื่อพิจารณาวาระงานก่อนนำเสนอคณะกรรมการกองทุน